Dårligste år siden 1970 - Transporttidende
Dårligste år siden 1970
Et LATAM Cargo fly er landet i Københavns Lufthavn (CPH). Foto: LATAM Cargo.
CPH mistede 22,7 mio. passagerer i 2020.
Trods to normale måneder i januar og februar endte 2020 med 7,5 mio. rejsende, et fald på 75 procent i forhold til 2019. Der skal spoles 50 år tilbage til 1970 for at finde tilsvarende passagertal. Lyspunktet var luftfragt.
- Med coronapandemien og den voksende sundhedskrise har 2020 været et historisk grimt år for luftfarten og for Københavns Lufthavn. Det er 50 år siden, vi har haft så få rejsende. Mange tusinder har mistet deres job i de omkring 1.000 virksomheder og flyselskaber, der var i lufthavnen inden coronakrisen ramte og sendte os tilbage til 1970, siger kommerciel direktør Peter Krogsgaard fra Københavns Lufthavn.
Mængden af luftfragt faldt med 30 procent til 222.783 tons. Der var vækst for de rene fragtfly, mens mængden af belly cargo på passagerflyene faldt, da mange ruter lukkede eller blev skåret kraftigt ned.
- Det er afgørende for Danmark at holde gang i eksporten og samhandlen med resten af verden. Så det er godt nyt, at luftfragten har klaret sig ok igennem krisen, siger Peter Krogsgaard. /anga.